Slow food, maheturism, veinielamused, sekka mõni retsept.
#000000
Aastaks 2020 pole jäänud (ma loodan) ühtegi toidusõpra kes rupskite peale nina kirtsutaks. Sest ütleme ausalt, filee on igav ja ta ei vaja ka eriti palju küpsetamisoskusi – 2 minutit ühelt poolt, mõni minut teiselt poolt! Muidugi on andekaid kokki, kes suudavad ülemaitsestades ja üleküpsetades ka sisefilee ära rikkuda.
#000002
Rupskid jälle vastuoksa vajavad veidi eeltöötlemisoskusi ja muidugi vanu häid vanaemade retsepte. Minul on pakkuda suure Michelini chefi retsept aastast 1957. Tol ajal pakuti ka tärnirestodes klassikelisi Prantsuse toite.
#000003
Raymond Olivier oli legendaarse Pariisi restorani Le Grand Véfour omanik ja chef kes vihkas täiega nouvelle cuisine’i. Uskumatu ajalooga restoran, mis langes aastal 1983 pommirünnaku ohvriks. Hiljem otsis ja taastas restorani Taittingeri grupp., kuid aastal 2006 kaotas restoran, mille peakokk oli tollal Guy Savoy, kõik oma tärnid. Sellega võib öelda, et suurel chefil oli óigus- tuleb teha süüa, aga mitte vigurdada nouvelle cuisine’ga.
#000004
Panen retsepti kirja nii nagu 57 aastal oli- tänapäeval saab juba rasvast puhastatud neere osta
#000005
1 vasika neerud (rasvast puhastama)
#000006
3 sorti sinepit: Bordeauxi sinepit, Dijoni sinepit ja Champagne’ sinepit.
#000007
Puhasta neerud rasvast. Lõika neer pikuti pooleks ja puhasta seest kelmest ja rasvast. (mina kasutasin juba puhastatud põrsa neere, sest pühapäeval on meie lihuniku pood kinni kust võiks saada korralkke puhastamata vasikaneere) Vaata videost!
#000008
Tükelda neer ja prae õli ja või segus.
#000009
Samal ajal haki shalott ja viiluta šampinjonid.
#000010
Kui neerud on kergetlt sauteeritud, kalla peale sorts konjakit ja flambeeri. Lase leegil kustuda, sega kergelt ja kalla neerud kaussi ja jäta ootele.
#000011
Pannile lisa veidi võid ja prae sibulad kuni sibulad on klaasjad, siis lisa hakitud seened
#000012
Pane eraldi kaussi 1 spl Bordeaux sinepit (Estragoni sinep) , 1/2 spl Dijoni sinepit ja 1/2 spl Champagne sinepit. (mina kasutasin Dijoni sinepit ja lisasin kuivatatud estragoni juurde)
#000013
Kalla sinepile peale koor ja sega läbi.
#000014
Kalla segu seentele peale. Sega läbi ja lisa neerud. Lase keema tõusta ja alandada kuumust. Lase madalal kuumusel veidi podiseda.
#000015
Raymond Oliver pakub kõrvale madoliiniga viilutatud kartuleid, millele ta algul pannil värvi annab, lisab tüüminait ja loorberilehe ning küüslauguküüne ning kallab ümber need haudepotti hauduma. Kartulitest võikski alustada
#000016
Neerud ei vaja pikka praadimist ega küpsetamist. Küpsetusaste rosé on ideaalne. Muidugi kastmes küpsevad neerud rosést edasi, aga mingil juhul ei vaja nad pikka küpsetust.
#000017
Minul võttis koos kartulitest alustades ja neerude tükeldamisest kuni taldrikule toidu tõstmiseni 23 minutit.
#000018
Oli väga hea! Julgelt soovitan neerutegu ette võtta.
#000019
This site uses Akismet to reduce spam. Learn how your comment data is processed.
#000028
Selle blogi sisu toodab Kristel, kes on juba päris “küps aastakäik” ning toidu ja veiniteemadega kokku puutunud nii töötades õpingute ajal Prantsusmaa restoranides kui ka ise Tallinnas restoran-vinoteeki 10 aastat pidades.
Lisaks loen ja jälgin kulinaariamaailmas toimuvat pidevalt ja olen kirglik toiduturist.
Olles elanud 3 aastat Prantsusmaal, 4 aastat Saksamaal ja alates 2017 suvest on mu uueks koduks Portugal, siis on minu kulinaarsed jutud tihedalt seotud just nende maadega.
Olen loomuliku ja loodusliku toidu fänn, mulle on täiesti vastukarva suurkorporatsioonide poolt pärimuskulinaaria hävitamine mis peegeldub kõige paremini supermarketite maitsetus ja standardiseeritud toiduvalikus mis lisaks eelnimetatule rikub inimeste tervist. Ükskõik kus maal sa supermarketisse sisse astud, vaatab vastu sama kaubavalik Nestle tohututest brändidest-Nescafe, San Pellegrino, KitKat, Mövenpick, Maggi etc. Mulle on vastukarva jätkusuutmatu intensiivpõllumajandus kus põllumehel puudub kontakt otsese tarbijaga ning ta ei toida inimesi, vaid toodab turule “kaupa”.
Samuti on mulle vastukarva massiturism, millest saadav tulu on paljudele piirkondadele küll hädavajalik, kuid samas on sellisel turismil saastav ja negatiivne mõju kohalikule elustiilile.
Nendest teemadest on siin blogis tihti juttu. Aegajalt mõni retsept ka :)
Miks Tigu? Tigu oli mu toidukoha nimi, on mu külalistemaja nimeks Portugalis. Tigu on ka Slow Food liikumise, mille motoks on ” Hea, puhas ja õiglane”, kaubamärk.
#000030
Porto kohvikud, restod, jalutuskäigud ja kingapoed
Jõulu foie gras (Julie Andrieu retsept)
Baski stiilis grillitud terve kammeljas
#000031
Minu lemmikretseptid, sekka kiiksuga asju
#000033
E molto goloso-Michelini koka retseptiraamat
#000035
DaVahtaRecidence- minu sõbranna, kes teeb väga hästi süüa!
Kaju Köök- Olga, Eesti kuumim koogimeister!
Nami-Nami- kui siit ei leia retsepti, siis pole seda retsepti olemas!
Profa- kirjutab harva, aga põhjalikult!
Tuuli toidublogi, alati moekad retseptid!
#000036
Musings about gastronomy and culture in Northern Europe and abroad.
#000044
Vahel ka sinisilmne. Või roosa.
#000045